LĪGUMS Nr.2018/2.3.27.2/224/5.5.1-u.14-50

**Rucavas novada pašvaldības autoceļu uzturēšanas darbi ceļiem ar asfalta (melno) segumu**

Rucavā, 2018.gada 25.jūnijā.

**Rucavas novada pašvaldība**, reģ.Nr. 90000059230, “Pagastmāja”, Rucavas pag., Rucavas nov., tās priekšsēdētāja Jāņa Veita personā, kurš rīkojas, pamatojoties uz likuma „Par pašvaldībām” un Rucavas novada domes 2009.gada 17.julija saistošo noteikumu Nr.1 „Rucavas novada pašvaldības nolikums” pamata, (turpmāk – Pasūtītājs), no vienas puses

un **Valsts akciju sabiedrība “Latvijas autoceļu uzturētājs”**, reģ.Nr.40003356530, juridiskā adrese Krustpils iela 4, Rīga, LV-1073, Liepājas ceļu rajona direktora Guntara Laugaļa personā, kurš rīkojas saskaņā ar valdes pilnvarojumu, turpmāk tekstā saukts Izpildītājs, no otras puses (Pasūtītājs un Izpildītājs, kopā un atsevišķi tekstā saukti Puses/Puse), pamatojoties uz iepirkumu “Rucavas novada pašvaldības autoceļu uzturēšanas darbi ceļiem ar asfalta (melno) segumu” (Iepirkuma identifikācijas Nr. RND/2018/10) rezultātiem, noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS**
   1. Pasūtītājs uzdod, un Izpildītājs apņemas šajā Līgumā paredzētajos termiņos un kārtībā sniegt Pasūtītājam pakalpojumu, veicot Rucavas novada pašvaldības autoceļu uzturēšanas darbus ceļiem ar asfalta (melno) segumu - bedrīšu aizpildīšanu ar šķembām un bitumena emulsiju, izmantojot nepilno tehnoloģiju vai selektīvo virsmas apstrādi Rucavas novada Rucavas pagastā un Dunikas pagastā saskaņā ar Izpildītāja iepirkumā iesniegto Finanšu piedāvājumu (līguma 2.pielikums) un Tehnisko specifikāciju (līguma 1.pielikums) (turpmāk tekstā – Darbi), bet Pasūtītājs apņemas samaksāt Izpildītājam par veiktajiem Darbiem saskaņā ar šī līguma noteikumiem.
   2. Darbi paredzēti Rucavas novada Rucavas pagastā, aptuvens nepieciešamo Darbu apjomsasfalta (melnā) seguma bedrīšu aizpildīšanai – 274 m2**,** selektīvāvirsmas apstrāde – 5780 m2, un Dunikas pagastā Darbu aptuvenais apjomsasfalta (melnā) seguma bedrīšu aizpildīšanai – 100 m2**,** selektīvāvirsmas apstrāde – 2950 m2. Pasūtītāja sastādītajos Defektu aktos (līguma 3.pielikums) noteiktajam Darbu apjomam ir informējošs raksturs par nepieciešamajiem Darbiem, tas nav saistošs Izpildītājam.
   3. Izpildītājs Darbus veic, ievērojot sekojošu Darbu izpildes secību:
      1. Pēc iepriekšējas saskaņošanas ar Pasūtītāja pilnvaroto pārstāvi, tiek veikti paredzētie asfalta (melnā) seguma bedrīšu aizpildīšanas darbi;
      2. Tad, iepriekš saskaņojot ar Pasūtītāja pilnvaroto pārstāvi, tiek veikti paredzētie virsmas apstrādes darbi, līdz 3.1.punktā norādītās līguma summas sasniegšanai.
   4. Izpildītājs apliecina, ka viņš ir iepazinies ar veicamajiem Darbiem, aptuveno darba apjomu, pielietojamiem materiāliem un prasībām. Izpildītājs apliecina, ka līguma 1.1.punktā minētie Darbi ir realizējami un, ka Finanšu piedāvājuma vienību cenās (līguma 2.pielikums) ir iekļauti visi Izpildītāja ar Darbu veikšanu saistītie izdevumi, kā arī izdevumi, kurus varēja paredzēt.

1.5. Izpildītājs apliecina, ka tam ir nepieciešamās licences, speciālās atļaujas un sertifikāti līgumā noteikto Darbu veikšanai.

1.6. Darbu uzsākšana jāsaskaņo ar līguma 8.1.punktā norādīto Pasūtītāja pārstāvi.

1. **DARBU IZPILDES VISPĀRĪGIE NOTEIKUMI**
   1. Izpildītājs apņemas Darbus veikt precīzi un profesionālā līmenī, ievērojot Pasūtītāja norādījumus, spēkā esošos saistošos normatīvos aktus.

2.2. Izpildītājs ir pilnībā atbildīgs par Latvijas Republikā spēkā esošo normatīvo aktu ievērošanu Darbu veikšanas laikā.

2.3. Pagaidu ceļa zīmēm, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem.

2.4. Izpildītājs apņemas Darbu veikšanā izmantot tikai Latvijas Republikā vai ES sertificētus materiālus. Tādu materiālu, kuri nav sertificēti Latvijā vai ES, izmantošana ir pieļaujama tikai tādā veidā un gadījumos, kad tas nav pretrunā ar Latvijas Republikas normatīvajiem aktiem un, ja Puses par to vienojušās rakstveidā.

2.5. Pēc Pasūtītāja pieprasījuma Izpildītājam ir jāuzrāda Darbos izmantojamo materiālu sertifikāti un citi to kvalitāti apliecinošie dokumenti un objektam piegādāto materiālu apjomi.

2.6. Izpildītājs nodrošina nepieciešamo materiālu pareizu un kvalitatīvu izmantošanu Darbu procesā.

2.7. Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Darbu izpildes rezultātā.

2.8. Pasūtītājs Darbu izpildes pārraudzībai ieceļ pārstāvi. Pārstāvis sniedz norādījumus visās darbības jomās, kas saistītas ar līgumā noteikto Darbu izpildīšanu. Izpildītājam ir jāsniedz atbalsts (informācija) pārraudzības veikšanai.

2.9. Izpildītājs, uzsākot Darbus, ieceļ līdz Darbu beigām atbildīgo personu.

* 1. Izpildītājs apliecina, ka viņa rīcībā ir profesionāli speciālisti, kuri veiks Darbus.

1. **LĪGUMA SUMMA UN NORĒĶINU KĀRTĪBA**
   1. Maksimālā Līguma summa, par kādu Pasūtītājs var uzdot Izpildītājam veikt Darbu izpildi ir **17000,00 EUR** (septiņpadsmit tūkstoši euro 00 euro centi), bez PVN.
   2. Darbu izpildes samaksa tiek veikta, atbilstoši Izpildītāja piedāvātajām vienību cenām (Finanšu piedāvājums 2.pielikums): asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju- vienības cena 1m2 (kvadrātmetrs) **19.59 EUR bez PVN**, vienkārtas **s**elektīvā virsmas apstrāde - vienības cena 1m2 (kvadrātmetrs) **3.00 EUR bez PVN** un divkārtu **s**elektīvā virsmas apstrāde - vienības cena 1m2 (kvadrātmetrs) **5.75 EUR bez PVN** saskaņā ar Tehnisko specifikāciju (1.pielikums).
   3. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.

3.4. Pasūtītājs samaksā Izpildītājam par veiktajiem Darbiem 15 (piecpadsmit) darba dienu laikā no veikto Darbu nodošanas - pieņemšanas akta parakstīšanas un attiecīga rēķina saņemšanas dienas, veicot pārskaitījumu uz Izpildītāja norādīto bankas kontu.

3.5. Pasūtītājs veic samaksu Izpildītājam pēc faktiski paveiktā Darbu apjoma. Pasūtītājs veic tikai tāda Darbu apmaksu, kas veikti atbilstošā kvalitātē saskaņā ar šī līguma nosacījumiem. Izpildītājs pēc pieprasījuma uzrāda Pasūtītāja pārstāvim izpildītos darbus reāli dabā.

3.6. Nekvalitatīvi vai neatbilstoši veiktie Darbi netiek pieņemti un apmaksāti līdz defektu novēršanai un šo Darbu pieņemšanai. Defektu novēršanu Izpildītājs veic par saviem līdzekļiem.

3.7. Par samaksas brīdi uzskatāms bankas atzīmes datums Pasūtītāja maksājuma uzdevumā.

1. **LĪGUMA IZPILDES TERMIŅI**

4.1. Līgums stājas spēkā ar brīdi, kad līgumu paraksta līguma teksta sākumā norādītie Pušu pilnvarotie pārstāvji.

4.2. Darbu izpildes termiņš no līguma parakstīšanas brīža ir **90 kalendārās dienas**, vai līdz brīdim, kad Izpildītājsveicis Darbu Līguma 3.1.punktā noteiktās Līguma summas apmērā, ņemot vērā, kurš no apstākļiem iestājies pirmais.

4.3. Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības un norēķinus, kas izriet no šā līguma noteikumiem.

1. **PUŠU ATBILDĪBA**

5.1. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.

5.2. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darbu veikšana sakarā ar Izpildītāja pieļautiem līguma un normatīvo aktu pārkāpumiem.

5.3. Puses nav atbildīgas par savu saistību pilnīgu vai daļēju neizpildīšanu, ja cēlonis ir nepārvarama vara.

5.4. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

5.5. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

5.6. Ja nepārvaramas varas apstākļu un to seku dēļ nav iespējams izpildīt līgumā paredzētās saistības ilgāk kā vienu mēnesi, Puses pēc iespējas drīzāk sāk sarunas par līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus līgumā vai sastāda jaunu līgumu, vai arī lauž līgumu.

5.7. Ja Izpildītājs Darbu izpildē piesaista apakšuzņēmējus, tad Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.

1. **LĪGUMA IZBEIGŠANA un GROZĪŠANA**

6.1. Pasūtītājs ir tiesīgs izbeigt līgumu ar Izpildītāju pēc savas iniciatīvas, brīdinot par līguma izbeigšanu Izpildītāju rakstiski 10 (desmit) dienas iepriekš un veicot savstarpējos norēķinus, šādos gadījumos:

* + 1. Ja Izpildītājs uzdoto Darbu izpildi veic kvalitātē, kas ir zemāka par šajā līgumā noteikto, un atkārtoti nav novērsis Pasūtītāja Darbu pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
    2. Ja Izpildītājs Darbu izpildes gaitā atkārtoti pēc Pasūtītāja rakstiska brīdinājuma saņemšanas neievēro līguma noteikumus, izmanto nesertificētus vai nekvalitatīvus materiālus, izstrādājumus un iekārtas vai pieļauj, ka Darbus veic speciālisti bez attiecīgas kvalifikācijas, darba atļaujas.

6.2. Izpildītājs ir tiesīgs izbeigt līgumu pēc savas iniciatīvas, rakstiski brīdinot Pasūtītāju 10 (desmit) dienas iepriekš, ja Pasūtītājs neizpilda tam līguma 3.4.punktā noteiktās maksājuma saistības un ja maksājumu kavēšanas termiņš ir ilgāks par 10 (desmit) dienām.

6.3. Gadījumā, ja Izpildītājs izbeidz līgumu, tad Pasūtītājs 10 (desmit) darba dienu laikā, skaitot no Izpildītāja paziņojumā par līguma izbeigšanu norādītā termiņa, veic visus Izpildītājam nesamaksātos maksājumus, ņemot vērā šī līguma 3.4. un 3.5. punktā minētos nosacījumus.

6.4. Ja līgums tiek izbeigts līguma 6.1.punktā minētajos gadījumos, Pasūtītājs ir tiesīgs prasīt Izpildītājam maksāt līgumsodu 0,1 % apmērā no kopējās līgumcenas par katru nokavējuma darba dienu, bet ne vairāk kā 10 % no kopējās līgumcenas bez PVN.

6.5. Ja līgums tiek izbeigts līguma 6.2.punktā minētajā gadījumā, Izpildītājs ir tiesīgs prasīt, lai Pasūtītājs maksā Izpildītājam līgumsodu 0,1 % apmērā no kopējās līgumcenas par katru nokavējuma darba dienu, bet ne vairāk kā 10 % no kopējās bez PVN.

6.6. Nav pieļaujami grozījumi attiecībā uz veicamo Darbu cenām, līguma summu un Darbu izpildes termiņiem.

6.7. Līgums var tikt izbeigts, abām pusēm rakstiski vienojoties.

1. **STRĪDU IZSKATĪŠANAS KĀRTĪBA UN CITI NOSACĪJUMI**

7.1. Līguma izpildes laikā radušos strīdus Puses risina vienojoties vai, ja vienošanās nav

iespējama, strīdu izskata tiesā Latvijas Republikas likumos noteiktajā kārtībā.

7.2. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 3 (trīs) darba dienu laikā, rakstiski par to paziņo otrai Pusei.

7.3. Visi līguma pielikumi, kā arī visi šī līguma ietvaros rakstiski noformētie un abu pušu parakstītie grozījumi un papildinājumi ir neatņemamas šī līguma sastāvdaļas.

1. **PĀRSTĀVJI UN KONTAKTINFORMĀCIJA**
   1. Pasūtītāja pārstāvis ar šo līgumu saistītu jautājumu risinājumu sagatavošanā, kā arī attiecībā uz Darba izpildi ir: Komunālas daļas vadītājs Edgars Riežnieks, tālr.28373224, un Dunikas pagasta pārvaldes vadītājs Jānis Vidējais, tālr.27050269, epasts: dunika@rucava.lv.
   2. Izpildītāja pārstāvis ar šo līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: Liepājas ceļu rajona Liepājas nodaļas vadītājs Gunārs Lagzdiņš, tālr. xxxxxxxx, e-pasts: xxxxxxxxxx.
   3. Puses vienojas, ka katrai Pusei ir tiesības jebkurā laikā mainīt vai atcelt savu līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
   4. Līguma 8.1. un 8.2.punktā minētie (kā arī turpmāk rakstiski norādītie) Pušu pārstāvji ir tiesīgi parakstīt Darbu veikšanas dokumentus, kas saistīti ar līguma izpildi un kuriem saskaņā ar līgumu nepieciešama Puses piekrišana (paraksts), izņemot savstarpējo norēķinu finanšu dokumentus.
   5. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridisks spēks.
   6. Iepirkuma nolikums, Izpildītāja iesniegtais piedāvājums un Līguma pielikumi ir šā Līguma neatņemamas sastāvdaļas.

8.7. Līgumam ir pieci pielikumi:

1.pielikums – Tehniskā specifikācija uz 1 lpp;

2.pielikums – Izpildītāja Finanšu piedāvājums   uz 1 lpp;

3.pielikums- Pasūtītāja sastādītie Defektu akti uz 2 lpp;

4.pielikums – Nodošanas-pieņemšanas akts uz 1 lpp;

5.pielikums - Pielikums nodošanas – pieņemšanas aktam uz 1 lpp.

**9.Pušu juridiskās adreses un rekvizīti**

|  |  |
| --- | --- |
| **Rucavas novada dome**  Reģ.nr.90000059230  Juridiskā adrese: ‘’Pagastmāja’’,  Rucava, Rucavas novads, LV-3477  Tālr.634 67054, fax 634 61186  e-pasts: dome@rucava.lv  Banka: xxxxxxxxx  Bankas kods: xxxxxxxxx  Norēķinu konts:  xxxxxxxxxxxxx  Priekšsēdētājs \_\_\_\_\_\_\_\_\_J.Veits | **VAS “Latvijas autoceļu uzturētājs”**  Reģ.nr.40003356530  Juridiskā adrese: Krustpils iela 4, Rīga  LV-1073  Tālr.+371 634290062 / fax +371 63425059  e-pasts: [liepāja@lau.lv](mailto:liepāja@lau.lv)  Banka: xxxxxxxxxxxx  Bankas kods: xxxxxxxxxxx  Norēķinu konts:  xxxxxxxxxxxxx  Izpildītājs\_\_\_\_\_\_\_\_\_\_ G.Laugalis |

**Līguma 4.pielikums**

**2018.gada 25.jūnija**

**Līguma Nr.\_\_\_\_\_\_\_**

**NODOŠANAS - PIEŅEMŠANAS AKTS**

Rucavā \_\_\_\_\_\_\_\_\_\_\_(*Gads)* \_\_\_\_\_\_\_\_\_\_\_(*Mēnesis)*

**Rucavas novada domes**, reģistrācijas Nr.90000059230, juridiskā adrese: ‘’Pagastmāja’’, Rucava, Rucavas novads, LV-3477, pārstāvis Komunālās daļas vadītājs Edgars Riežnieks Rucavas pagastā un Dunikas pagasta pārvaldes vadītājs Jānis Vidējais Dunikas pagastā (turpmāk tekstā – (Pircēja pārstāvis) no vienas puses un

**VAS “Latvijas autoceļu uzturētājs”,** reģ.Nr.40003356530, juridiskā adrese Krustpils iela 4, Rīga,, Liepājas ceļu rajona Liepājas nodaļas vadītājs Gunārs Lagzdiņš, turpmāk tekstā – (Izpildītāja pārstāvis), no otras puses, sastāda aktu par sekojošo:

Izpildītājs ir sniedzis Pasūtītājam sekojošu pakalpojumu, apjoms *(skaitlis) m2 (kvadrātmetri),*

Rucavas novadā

|  |  |  |
| --- | --- | --- |
| Asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju *m2 (kvadrātmetri)* | Vienkārtas selektīvā virsmas apstrāde  *m2 (kvadrātmetri)* | Divkārtu selektīvā virsmas apstrāde  *m2 (kvadrātmetri)* |
|  |  |  |

Nevienai no pusēm pretenziju un iebildumu par pakalpojuma sniegšanu un saņemšanu nav.

**PASŪTĪTĀJA PĀRSTĀVIS IZPILDĪTĀJA PĀRSTĀVIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Paraksts, atšifrējums Paraksts, atšifrējums**

**Līguma 5. pielikums**

**Pielikums nodošanas – pieņemšanas aktam**

Rucavā \_\_\_\_\_\_\_\_\_\_\_( *Gads)* *\_\_\_\_\_\_\_(Mēnesis)*

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  p.  k. | Datums | Autoceļa nosaukums | Autoceļa garums (km) | Darba kilometrs  (no -līdz) | Asfalta (melnā) seguma bedrīšu aizpildīšana ar šķembām un bitumena emulsiju, izmantojot nepilno tehnoloģiju  *m2 (kvadrātmetri)* | Vienkartas selektīvā virsmas apstrāde    m2 (kvadrāt- metri) | Divkartu selektīvā virsmas apstrāde    m2 (kvadrāt- metri) |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**PASŪTĪTĀJA PĀRSTĀVIS IZPILDĪTĀJA PĀRSTĀVIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Paraksts, atšifrējums Paraksts, atšifrējums**